Titans, Dolphins gee pas aan voor ruskans | Netwerk24
Deur Johann de Jager 03 Desember 2020 17:01
Die Lions het met 76 lopies gewen en dinge is nou na hul tweede agtereenvolgende sege vuurwarm in die groep waarin hulle is. Die Dolphins (66.42), Lions (64.56) en Knights (62.90) trek met twee seges elk gelyk in die wedloop ná vier wedstryde. Die voorste twee spanne ná sewe wedstryde sal tot die eindstryd deurdring.
Die Warriors moes 'n yslike 513 lopies aanteken om te wen.
Rudi Second in aksie in 'n vorige wedstryd vir die Warriors. Foto: Gallo Images
Hulle het met Second aan die voorpunt moedig gekolf nadat hulle die laaste dag op 219/5 voortgesit het.
Met Second se vertrek op 401 het Tshepo Ntuli (40*) en Basheeru Walters (17) die besoekers vir nog 'n rukkie laat sweet en 35 lopies om die laaste paaltjie aangeteken.
• Die Titans is steeds die voorloper in die ander groep nadat hulle groepstryd teen die Cape Cobras soos verwag onbeslis in Centurion geëindig het.
Die spanne het albei meer as 400 lopies in hulle eerste beurte aangeteken en die Cobras was op 207/5 in hul tweede beurt toe daar blad geskud is.
Die Titans het nou 66.20 punte gevolg deur die segelose Cape Cobras met 40.82 en die Warriors (39.62).
• Die meerdagreeks hervat op 13 Desember.
Die Titans speel dan vir 'n derde agtereenvolgende tuiswedstryd gasheer vir die Dolphins in 'n oorkruiswedstryd.
Die Knights en Lions is in Bloemfontein slaags, terwyl die Warriors en die Cape Cobras mekaar ook in 'n groepwedstryd in Port Elizabeth pak.
• Voorste kolwers: 469 lopies - Aiden Markram (Titans); 422 - Sarel Erwee (Dolphins); 402 - Raynard van Tonder (Knights).
• Voorste boulers: 17 paaltjies- Migael Pretorius (Knights) en Marco Jansen (Warriors); 16 - Senuran Muthusamy (Dolphins).